लिखा- पुतिन की तरह मोदी को झेलनी होगी बगावत; लोकतांत्रिक तरीके से जाएगी भाजपा सरकार
Uddhav Thackeray Shiv Sena Compare Opposition Parties To Wagner Group - शिवसेना (उद्धव ठाकरे गुट) ने मुखपत्र सामना के संपादकीय में विपक्षी पार्टियों की तुलना रूस के वैगनर ग्रुप से की है। पार्टी ने अपने संपादकीय में लिखा- वैगनर ग्रुप ने दिखाया है कि तानाशाही को चुनौती दी जा सकती है
शिवसेना (उद्धव ठाकरे गुट) ने अपने मुखपत्र 'सामना' के संपादकीय में विपक्षी पार्टियों की तुलना रूस के वैगनर ग्रुप से की है। पार्टी ने सामना में लिखा- वैगनर ग्रुप ने दिखाया है कि तानाशाही को चुनौती दी जा सकती है। पुतिन हों या मोदी, सभी को बगावत का सामना करना पड़ेगा।
भारत का वैगनर ग्रुप पटना में लोकतंत्र की रक्षा करने के लिए इकट्ठा हुआ था। ये नॉन-वॉयलेंट वैगनर ग्रुप बैलेट बॉक्स के जरिए मोदी सरकार को उखाड़ फेंकेगा। पुतिन की तरह मोदी भी जाएंगे, लेकिन लोकतांत्रिक रास्ते से।
EVM घोटाला हुआ तो देशभर में मणिपुर जैसे हालात होंगे
संपादकीय में लिखा है कि 2024 लोकसभा चुनाव का परिणाम इलेक्ट्रॉनिक वोटिंग मशीन (EVM) नहीं, बल्कि लोग तय करेंगे। अगर कोई EVM घोटाला हुआ तो देश भर में मणिपुर जैसी स्थिति पैदा हो जाएगी। लोगों में सरकार के खिलाफ बहुत ज्यादा गुस्सा है।
सामना में महाराष्ट्र के सीएम एकनाथ शिंदे पर भी निशाना साधा गया है। इसमें लिखा है कि भाजपा ने एकनाथ शिंदे जैसे कई लोगों को अपना रक्षक बना रखा है। कल यही लोग उन्हें धोखा देंगे।
पटना में इकट्ठा हुए नेताओं को बताया वैगनर ग्रुप
शिवसेना ने पटना में विपक्षी एकता मीटिंग में शामिल हुए नेताओं को भारत का वैगनर ग्रुप बताया है। नीतीश कुमार की अध्यक्षता में हुई इस मीटिंग में भाजपा के खिलाफ लोकसभा चुनाव में संयुक्त उम्मीदवार उतारने पर सहमति बनी थी।
बिहार सीएम आवास में जॉइंट प्रेस कॉन्फ्रेंस के दौरान मुख्यमंत्री नीतीश कुमार ने कहा था कि अगली बैठक शिमला में की जाएगी और इसी बैठक में अंतिम रूप दिया जाएगा कि कौन कहां से, कैसे लड़ेगा। ढाई घंटे की बैठक में कॉमन मिनिमम प्रोग्राम, सीट बंटवारे को लेकर चर्चा हुई। पूरी खबर पढ़ें....
रूस में वैगनर ग्रुप ने दी थी पुतिन को चुनौती
रूस में प्राइवेट आर्मी वैगनर ने शुक्रवार रात बगावत कर दी थी। वैगनर आर्मी ने रोस्तोव शहर और मिलिट्री हेडक्वार्टर पर कब्जा कर लिया था। वैगनर लड़ाकों ने रूसी सेना के कई हेलिकॉप्टर्स को मार गिराने का दावा किया था। साथ ही वोरोनेज शहर पर भी कब्जा करने की बात कही थी। शनिवार को वैगनर ग्रुप रूस की राजधानी मॉस्को की ओर बढ़ने लगा था।
हालांकि शनिवार देर रात वैगनर के प्रमुख येवगेनी वी प्रिगोजिन ने अपने लड़ाकों को वापस लौटने का आदेश दे दिया। बेलारूस के राष्ट्रपति अलेक्जेंडर लुकाशेंको ने प्रिगोजिन और रूस के बीच समझौता कराया। जिसके बाद वैगनर ग्रुप ने अपने सैनिकों को पीछे हटने को कहा, ताकि खून खराबा रोका जा सके। पूरी खबर पढ़ें...
भाजपा ने शिंदे के साथ गिराई थी उद्धव सरकार
पिछले साल जून में भाजपा ने एकनाथ शिंदे के साथ मिलकर कांग्रेस-शिवसेना-NCP के गठबंधन से बनी उद्धव सरकार गिरा दी थी। शिंदे 22 जून को 35 से ज्यादा विधायकों को लेकर असम के गुवाहाटी चले गए थे। 29 जून को उद्धव ठाकरे ने इस्तीफा दे दिया था। 30 जून को एकनाथ शिंदे भाजपा के सहयोग से राज्य के मुख्यमंत्री बन गए थे, वहीं देवेंद्र फडणवीस डिप्टी सीएम बने थे।
उद्धव ठाकरे की शिवसेना से जुड़ी ये खबरें भी पढ़ें...
20 जून को गद्दार दिवस घोषित करने की मांग: इसी दिन एकनाथ शिंदे ने उद्वव का साथ छोड़ा था
शिवसेना को टूटे हुए आज एक साल पूरे हो गए। पिछले साल 20 जून को ही एकनाथ शिंदे ने उद्धव ठाकरे से बगावत की थी। इसके बाद उद्धव सरकार गिर गई थी। उद्वव गुट के नेता अब 20 जून को विश्व गद्दार दिवस घोषित करने की मांग कर रहे हैं। पूरी खबर पढ़ें...
उद्धव ठाकरे बोले- फसल ले गए, लेकिन खेत हमारे पास: शिवसेना के 75वें स्थापना दिवस पर कहा- पार्टी चुराई, लोगों के दिल नहीं​​​​​​​
उद्धव ठाकरे ने कहा कि कुछ लोगों ने शिवसेना का नाम चुराया, पार्टी का चिन्ह चुराया, बाप चुराने की कोशिश की, लेकिन आज भी उद्धव ठाकरे का नाम लेना पड़ता है। वो लोग बाला साहेब ठाकरे की फोटो चुरा सकते हैं, लेकिन लोगों के दिल नहीं। यह बात उन्होंने शिवसेना के 75वें स्थापना दिवस पर कहीं। पूरी खबर पढ़ें...
मुंबई में औरंगजेब के साथ उद्धव के पोस्टर: मंत्री बोले-हिंदुत्व के साथ समझौता करने वालों को शिवाजी माफ नहीं करेंगे​​​​​​​
मुंबई के माहिम इलाके में 21 जून को उद्धव ठाकरे और बहुजन समाज अघाड़ी के नेता प्रकाश आंबेडकर के पोस्टर औरंगजेब के साथ लगाए गए। होर्डिंग पर मराठी में लिखा है- 'उद्धव ठाकरे इसका समर्थन कर रहे हैं।' इन पोस्टर्स पर महाराष्ट्र के मंत्री दीपक केसरकर ने कहा कि जो लोग हिंदुत्व के साथ समझौता कर रहे हैं, उन्हें छत्रपति शिवाजी महाराज कभी माफ नहीं करेंगे। पूरी खबर पढ़ें...